شه‌فه‌ق نيوز/ شيه‌وكردن تازه‌يگ ئاگادارى ئه‌وه‌ دا ك بريتانيا هه‌وه‌جه‌ وه‌ نزيكه‌ى 200 هه‌زار كووچكه‌ر ديرێد له‌ ساڵيگ تا بتويه‌نێد خوه‌ێ له‌ ئاكامه‌يل ئابوورى پڕ كاره‌سات قورتار بكا ك په‌يوه‌سه‌ وه‌ بڕيار خوه‌يكشانه‌وه‌ى له‌ يه‌كێتى ئۆرپا.
له‌ى باوه‌ته‌و، ناوه‌ند هويره‌وكردن "غلوبال فيوتشر" ئه‌وه‌ ده‌رخست ك بريتانيا هه‌وه‌جه‌ 200 هه‌زار كووچكه‌ر ديرێد له‌ گشت ساڵيگ وه‌ گووره‌ى به‌رزه‌وبوين وه‌رده‌وامى پيرى و ناتوانايى هاووڵاتيه‌يلى و كه‌مى كارگه‌ر له‌ بڕيگ له‌ كه‌رته‌يل جوور ته‌ندروسى.
جى باسه‌، ناوه‌ند شيه‌وكردنه‌گه‌ هه‌ميش وت: بريتانيا هه‌وه‌جه‌ وه‌ وه‌خت فريه‌يگ ديرێد ئه‌را گه‌شه‌كردن ئابووريه‌گه‌ێ له‌ حاڵه‌تيگ ئه‌گه‌ر وه‌ نه‌رمى مامڵه‌ وه‌ل سه‌رچه‌وه‌يل كاركردن نه‌كا.
